Waarhede van my – Francois is Ek
Category: Waarhede van my
Posted on April 28, 2019 by Francois VDH	in Waarhede van my
Eerstens moet ek omverskoning vra dat ek so lank laas iets geskryf het. Baie dinge het in my persoonlike lewe gebeur wat my aandag geverg het. Die goeie nuus is dat ek nou getroud is weer met 'n wonderlike vrou en my lewe gaan weer sy gang.
Terug na vandag se post. Wat is jou verhouding vir jou? Is dit net die saam wees met iemand vir wie jy lief is? Is dit jou avontuur in jou lewe? Is jou verhouding jou gemaksone? Jou antwoord hierop kan nie verkeerd wees nie so terloops. Solank dit jou eerlike antwoord is, en jy besef dit is wat en hoe dit is.
Daar is verskeie tipes verhoudings. Nie een verhouding is dieselle nie, en nie een is beter as 'n vorige een nie. Daar is wel vir my iets belangriks aan hoe jou verhouding jou moet laat voel. Nie emosioneel nie maar wat dit beteken vir jou psige, vir jou as mens ongeag oor of julle met mekaar vir daardie dag oor die weg kom.
Vir my is dit vrede. Ongeag die storms wat om my woed, hoe ek emosioneel voel op daardie dag, as ek by die huis kom en my vrou is in my arms ervaar ek vrede. Selfs al is al 5 ons kinders besig om bos te gaan. Dis die vrede van 'n gelukkige sug na 'n werkie wat jy goed afgehandel het. Die vrede van die resies voltooi het, die inspanning is verby. Die gevoel bly, maak nie saak wat ons mee besig is of hoe ons voel nie.
Is jou gevoel in jou verhouding vrede? Watter gevoel is die een wat jy in jou verhouding soek? Is dit opgewondenheid? Soos ek, vrede? Is dit iets anders? Die antwoord hierop is jou eie. My post vandag is om jou, liewe leser, te laat dink oor jou eie verhouding. Die moeilikheid met hierdie gevoel is dat dit wat jy wil ervaar en wat jou maat wil ervaar kan verskil. Julle gaan met mekaar moet praat, en dieper luister om vir mekaar die gevoel te gee wat julle verhouding vir julle definieer.
Dit kos mekaar ken. Dit kos mekaar aanvaar en werklik lief te hê. Die liefde waar jy die ander een bo jouself stel, sonder dat jy as slaaf begin handel. Dit kos met insig na jou maat kyk en verby die emosionele kyk. Onthou, emosies maak nie sin altyd nie, en dit is onbeheerbaar meeste van die tyd. Emosies verander in 'n oomblik. Ek praat van met jou dieper mens na jou maat te kyk. Vir my is dit wanneer my kop en hart dieselle brille opsit. Dis diep, ongemaklik met tye, en dit kos jouself aan jouself ontbloot om met 'n deurgrondende waarheid na jouself, jou maat en julle verhouding te kyk.
Ek hoop vandag se post het vir iemand laat besef hoe gelukkig hulle is met hulle verhouding. Ons raak baie maal te besig met aksies en situasies dat ons mis om net in mekaar se oë te kyk en mekaar net te ervaar.
Posted on February 7, 2019 by Francois VDH	in Waarhede van my
Posted on January 30, 2019 January 30, 2019 by Francois VDH	in Waarhede van my
Posted on January 23, 2019 by Francois VDH	in Waarhede van my
Posted on January 22, 2019 by Francois VDH	in Waarhede van my
Posted on January 20, 2019 January 20, 2019 by Francois VDH	in Waarhede van my
Eerstens, vra ek omverskoning vir die traagheid om weer te skryf. Die rede is dat Desember maand mal was in my lewe, maar dis dalk eerder die verskoning. Want mens kan tyd maak, vir enige iets. In my geval, kan ek veral tyd maak vir skryf.
Waar kom vandag se post vandaan? Die laaste ruk, en veral in Desember het ek met 'n situasie gesit waar iemand wrede goed van my gesê het. Soveel so dat ek dit baie ernstig oorweeg het om teen aksie te vat. Tog weet ek dat al doen ek dit sal die modder oralste spat. En ek probeer my so min as moontlik met varke te meng. Dit het gemaak dat ek diep moes dink en vra vir wysheid. Want die emosionele reaksie sou nie die regte een gewees het nie.
Die wysheid wat ek gekry het was om nie te verdedig of aan te val nie. Ek het niks gedoen nie. Aanvanklik het ek gevoel asof ek myself verraai, my eie reputasie laat vuilmaak sonder om te verdedig. Dit is tog menslik om jouself te wil beskerm. Hier is die gevolge van die wysheid van niks doen.
Die situasie het ge-eskaleer deurdat die persoon ongelukkig die gewoonte het om ander se reputasies te probeer aftakel om hulleself beter te laat lyk. Ongelukkig lyk niemand ooit beter deur ander af te breek nie. So nou is daar mense wat nog die leuens glo, want hulle is mislei. Pla my min. Die lewe en tyd sal die waarheid uitwys vir die met insig, en die wat dit nie insien nie hoef ek my nie oor te bemoei nie.
So hoekom die post begin met sover jy kan doen goed? Want om sleg te doen bring jy jou eie ongeluk oor jou. Maar om sover jy kan goed te doen bring jy net geluk in jou rigting. Ek is vandag so geinspireer deur 'n dame wat vir my gesê my posts het haar gehelp. Dit het my werklik diep geraak, want ek het gevoel my skryf dien geen goeie doel buiten vir myself nie, so ek het dit vir myself gehou. Vandag het vir my gewys dat ek moet aangaan en dit moet deel al is dit net tot hulp van een onbekende persoon.
Die voordeel van altyd net goed te doen, is wanneer daar 'n negatiewe aanslag kom is jy in die gewoonte om net goed te doen. Dit help ongelooflik baie sodat mens nie in die strik val van wraak vat nie. (ter intereassantheid kon ek die persoon se lewe en reputasie verwoes het, maar dit dien geen goeie doel nie.) Verder wys mens jou ware kleure deur konstant dieselfde te wees, ten spyte wat met of om jou gebeur. Want jou karakter kom na vore, net soos die wat jou aanval se karakter ook na vore kom.
Ek is nie 'n perfekte mens nie, ek maak foute. Ek is hopeloos te eerlik en het byna geen skaamte nie. Skuldig soos aangekla. Tog is die wat my ken my getuies van wie ek is. As mense iets van jou sê, sal jou gedrag oor die laaste paar maande die waarheid van jou kan getuig sonder dat jy 'n woord praat? Sal jou vriende die waarheid kan uitken, sonder om met jou te praat?